Ericu950/Stoicheia-meter-silver huggingface dataset:
τουτέστι , τὰ θύματα τὰ διὰ Μωϋσέως προσφερόμενα , ἐπειδή ποτε ἐῤῥαντίζετο τὸ αἷμα ἐκεῖνο , καὶ μυσταγωγία τις ἦν , ἄλλως μὲν φαινομένη , ἄλλως δὲ μυστικῶς νοουμένη , βουλόμενος παραθεῖναι τοῖς αἰσθητοῖς τὰ νοητὰ , καὶ τῇ εὐχῇ τῇ ἀληθινῇ , φησίν ·
Εἰ γὰρ αἷμα ταύρων καὶ τράγων καὶ σποδὸς δαμάλεως ῥαντίζουσα , τοὺς κεκοινωμένους ἁγιάζει πρὸς τὴν τῆς σαρκὸς καθαρότητα 0 ·
πόσῳ μᾶλλον τὸ αἷμα τοῦ Κυρίου ἡμῶν Ἰησοῦ Χριστοῦ , ὃς διὰ Πνεύματος αἰωνίου προσήνεγκεν ἑαυτὸν τῷ Θεῷ 0 .
τὶ ἐστι , Διὰ Πνεύματος αἰωνίου ;
ἡ σὰρξ ἡ τοῦ Σωτῆρος ὥσπερ διδάσκαλον ἔχει τὸ Πνεῦμα τὸ ἁγίον 0 ·
οὐχ ὡς τοῦ Θεοῦ Λόγου ἀτονοῦντος πρὸς τὴν παιδαγωγίαν τῆς σαρκὸς , ἀλλ ὅπερ ἂν ἐποίει ὁ Θεὸς Λόγος , τῷ Πνεύματι τῷ ἁγίῳ ἐπεγράφετο .
τίς ἀπελαύνει δαίμονας ;
οὐχ ὁ Θεὸς Λόγος 0 ;
ἀλλ ὅμως ὁ Θεὸς Λόγος φησίν ·
Εἰ δὲ ἐγὼ ἐν Πνεύματι Θεοῦ ἐκβάλλω τὰ δαιμόνια 0 .
τὰ ἑαυτοῦ ἔργα ἐπιγράφει τῷ Πνεύματι , ἐπειδὴ μία φύσις , καὶ ἀμέριστος ἡ ἐνέργεια 0 .
ὅτι δὲ τὸ σῶμα ἐκεῖνο τὸ ἅγιον ὥσπερ ἤγετο καὶ ἐπαιδαγωγεῖτο ὑπὸ τῆς ἐνεργείας τοῦ ἁγίου Πνεύματος , μαρτυρεῖ ἡ Γραφὴ λέγουσα ·
καὶ ἐγένετο , ὅτε ὁ Ἰησοῦς ἀνέβη ἀπὸ τοῦ ὕδατος τοῦ Ἰορδάνου , ἤγετο ὑπὸ τοῦ Πνεύματος .
τί ἐστι τὸ , Ἤγετο ;
τουτέστιν , ἐπαιδαγωγεῖτο ἡ σάρξ , Ἤγετο ὑπὸ τοῦ Πνεύματος εἰς τὴν ἔρημον .
διὰ τοῦτο κατὰ μίμησιν τοῦ Σωτῆρος καὶ ἡμεῖς ἀγόμεθα .
λέγει γὰρ Παῦλος ·
Εἰ Πνεύματι Θεοῦ ἄγεσθε , οὐκ ἐστὲ ὑπὸ νόμον .
διὰ τοῦτο ὁ Σωτὴρ δείκνυσιν ἑαυτὸν πηγὴν ζωῆς , καὶ ὕδωρ ζῶν τὸ Πνεῦμα τὸ ἅγιον 0 .
ὁρᾷς πῶς τὸ ἀμέριστον τῆς οὐσίας μηνύει ;
λέγει ὁ Σωτήρ ·
Εἴ τις διψᾷ , ἐρχέσθω πρός με , καὶ πινέτω .
ὁ πιστεύων εἰς ἐμὲ , καθὼς εἶπεν ἡ Γραφὴ , ποταμοὶ ἐκ τῆς κοιλίας αὐτοῦ ῥεύσουσιν ὕδατος ἁλλομένου εἰς ζωὴν αἰώνιον ·
καὶ εὐθέως ἐπάγει Ἰωάννης ὁ εὐαγγελιστὴς λέγων τὶ ἐστι τὸ ὕδωρ τὸ ζῶν ·
τοῦτο δὲ ἔλεγε περὶ τοῦ Πνεύματος , οὗ ἔμελλον λαμβάνειν οἱ πιστεύοντες .
προσέχετε ἀκριβῶς .
Εἰ τοίνυν ὕδωρ ζῶν τὸ Πνεῦμα τὸ ἅγιον , καὶ αὐτὸ λαμβάνουσιν οἱ πιστεύοντες , διὰ τὶ εἶπες , Εἴ τις διψᾷ , ἐρχέσθω πρὸς με , καὶ οὐκ εἶπες , Εἴ τις διψᾷ , ἐρχέσθω πρὸς τὸ Πνεῦμα τὸ ἅγιον 0 ;
ἀλλ εἰ καὶ πρὸς ἐμὲ εἶπον , τὴν ἀλήθειαν ἔφην .
μία γὰρ πηγὴ ἀμφοτέρων 0 ·
ὅτι παρὰ σοῦ πηγὴ ζωῆς , ἐν τῷ φωτί σου ὀψόμεθα φῶς 0 .
ἀλλ ἐπειδὴ ὁ Σωτὴρ ὕδωρ ζῶν ἐκάλεσε τὸ Πνεῦμα τὸ ἅγιον , διὰ τί φησίν ὕδωρ ζῶν ;
ἵνα μάθῃς αὐτὸ ἐκ τῆς πηγῆς τοῦ Θεοῦ ὄν .
ὕδωρ ζῶν τὸ Πνεῦμα , πηγὴ ὕδατος ζῶντος ὁ Θεὸς , ἴν ὅταν μάθῃς τὴν πηγὴν , νοήσῃς πόθεν τὸ ὕδωρ τὸ ζῶν 0 1 .
ποταμοὶ ἐκ τῆς κοιλίας αὐτοῦ ῥεύσουσιν ὕδατος ζῶντος .
τοῦτο δὲ ἔλεγε τὸ ὕδωρ περὶ τοῦ Πνεύματος , οὗ ἔμελλον λαμβάνειν οἱ πιστεύοντες .
Εἰ ὕδωρ ζῶν τὸ Πνεῦμα , ζητήσωμεν αὐ τοῦ τὴν πηγὴν 0 .
τίς ἡ πηγή 0 ;
λεγέτω Ἰερεμίας ·
τάδε λέγει Κύριος ·
ἐξέστη ὁ οὐρανὸς ἐπὶ τούτῳ , καὶ ἔφριξεν ἡ γῆ , ὅτι δύο καὶ πονηρὰ ἐποίησεν ὁ λαὸς μου ·
ἐμὲ ἐγκατέλιπε πηγὴν ὕδατος ζῶντος .
ὁρᾷς πηγὴν ὕδατος τὸν Θεὸν , ζῶν δὲ ὕδωρ τὸ Πνεῦμα τὸ ἅγιον 0 1 ;
πηγὴ ὕδατος ζῶντος ὁ Πατήρ 0 ·
ποταμὸς ἐκ τῆς γῆς προερχόμενος , ὁ Υἱός 0 ·
ὕδωρ τοῦ ποταμοῦ τὸ Πνεῦμα τὸ ἅγιον 0 .
λεγέτω περὶ τοῦ Υἱοῦ τὰ αὐτὰ καὶ ὁ προφήτης Ἠσαΐας ·
καὶ ἥξει Κύριος ὡς ποταμὸς ἔνδοξος ἐν γῇ διψώσῃ 0 .
ὁρᾷς πηγήν ;
ποταμόν 0 ;
ὕδωρ ζῶν 0 ;
καὶ ὥσπερ οὐ δύνῃ τὴν πηγὴν καλέσαι ποταμὸν , ἕως τὴν ῥίζαν ὁρᾷς , οὔ τε πάλιν τὸν ποταμὸν προελθόντα ἔξω οὐ δύνῃ καλέσαι πηγὴν , οὔ τε τὸ ὕδωρ τὸ ἀπὸ τοῦ ποταμοῦ σχιζόμενον καὶ τὴν γῆν ἀρδεῦον οὐ καλεῖς ποταμὸν , ἀλλ ὕδωρ ἀρδείας 0 ·
καὶ τὰ μὲν ὀνόματα τέμνεται , ἡ δὲ φύσις ἀμέριστος 0 ·
ὥσπερ οὖν  πάλιν γὰρ τὰ αὐτὰ ἀναλαβὼν διηγήσομαι  οὔ τε τὴν πηγὴν καλεῖς ποταμὸν , ἕως τὴν ῥίζαν ὁρᾷς , οὔ τε προελθοῦσαν τὴν πηγὴν εἰς ποταμὸν οὐ καλεῖς πηγὴν , ἀλλ ἐκείνης τῆς πηγῆς ἀπόῤῥοιαν ·
πάλιν τοῦ ποταμοῦ τὸ ὕδωρ ἐπειδὰν εἰς ἀρδείαν προέλθῃ , ποταμὸς οὐ λέγεται , ἀλλ ὕδωρ ἀρδεῦον , καὶ τὰ μὲν ὀνόματα τέμνεται , ἡ δὲ φύσις οὐ μερίζεται ·
οὕτω τὸν μὲν Πατέρα Υἱὸν καλέσαι οὐ δυνατόν , οὐ δὲ τὸν Υἱὸν Πατέρα , ἵνα μὴ εἰς τὴν Σαβελλίου δόξαν ἐμπέσωμεν 0 1 .
Οὐ μὴν ἡ διαφορὰ τῶν ὀνομάτων τέμνει τὴν φύσιν .
Οἱ γὰρ αἱρετικοὶ βούλονται ἀπὸ τῆς διαφορᾶς τῶν ὀνομάτων διαφορὰν κατασκευάσαι φύσεως .
ὅταν δὲ ἴδῃς τὰς εἰκόνας ταύτας παραβαλλομένας , μὴ δι ὅλου δούλευε τῇ εἰκόνι .
Οὐδὲν γὰρ τῶν ὁρωμένων παριστᾷ ἐναργῶς τὰ ἀόρατα .
ἀλλὰ διαφεύγουσι τὸ ἄτοπον , καὶ λαμβάνουσι τὸ ἔνδοξον .
Οὐ γὰρ ἐπειδὴ ποταμὸς κατὰ ἀπόῤῥοιαν προέρχεται , κατὰ ῥεῦσιν ἐγέννησεν ὁ Πατήρ .
καὶ ταῦτα εἶπον , τῇ Γραφῇ ἀκολουθήσας .
Οὐδεὶς γὰρ ἀφ ἑαυτοῦ τολμᾷ πιστὸς φθέγγεσθαι .
Εἰ μὴ ἤκουσα τοῦ Πατρὸς λέγοντος , Ἐμὲ ἐγκατέλιπον πηγὴν ὕδατος ζῶντος ·
εἰ μὴ ἤκουσα τοῦ Κυρίου λέγοντος , Ποταμοὶ ἐκ τῆς κοιλίας αὐτοῦ ῥεύσουσιν ὕδατος ζῶντος ·
τοῦτο δὲ ἔλεγε περὶ τοῦ Πνεύματος , οὗ ἔμελλον λαμβάνειν οἱ πιστεύοντες ·
οὐκ ἂν ἀνθρωπίνῃ καὶ θνητῇ ἐννοίᾳ κατὰ τῆς ἀθανάτου ταῦτα ἐκαινοτόμησα .
ἀλλ ἔλθωμεν εἰς τρανοτέραν ἀπόδειξιν .
καὶ μὴ τις νομίσῃ περιττὴν εἶναι ταύτην τὴν διδασκαλίαν .
μάλιστα γὰρ πλησιαζούσης τῆς χάριτος , καὶ ἐπειδὴ μέλλει λοιπὸν τὸ ὕδωρ τὸ ζῶν τὴν ἑαυτοῦ ἐνέργειαν δεικνύναι , ἐνέθηκε τοῖς ὕδασι ὕδωρ νοητόν .
καὶ γὰρ δεῖ οὕτω λέγεσθαι , καὶ διὰ τούς προσιόντας μαθεῖν οἵᾳ δωρεᾷ προσέρχονται , καὶ τοὺς ἤδη ἀξιωθέντας δωρεᾶς , καὶ τοὺς μηδέπω λαβόντας εἰς ἐπιθυμίαν ἐλθεῖν ταύτης τῆς δωρεᾶς 0 .
ἀναγκαίως τὸ ὕδωρ τὸ ἅγιον καὶ ζῶν προέρχεται , λόγῳ μὲν κηρυττόμενον , πίστει δὲ προσκυνούμενον .
ὁ δὲ Κύριος ἡμῶν Ἰησοῦς Χριστὸς καλεῖ ὕδωρ ζῶν τὸ Πνεῦμα τὸ ἅγιον , ὡς λέγει τῇ Σαμαρείτιδι ·
Εἰ ᾔδεις τὴν δωρεὰν τοῦ Θεοῦ , καὶ τίς ἐστιν ὁ λέγων σοι , Δός μοι πιεῖν , σὺ ἂν ᾔτησας αὐτὸν , καὶ ἔδωκεν ἂν σοι ὕδωρ ζῶν .
περὶ τούτου τοῦ ὕδατος καὶ Ζαχαρίας διαλέγεται καὶ Ἰεζεκιὴλ οἱ προφῆται .
λέγει ὁ Σωτὴρ Νικοδήμῳ τῷ ἄρχοντι τῶν Ἰουδαίων ·
ἀμὴν , ἀμὴν , λέγω ὑμῖν , ἐὰν μὴ τις γεννηθῇ ἐξ ὕδατος καὶ Πνεύματος , οὐ μὴ εἰσέλθῃ εἰς τὴν βασιλείαν τῶν οὐρανῶν .
ἐκεῖνος ὡς Ἰουδαῖος , Ἰουδαϊκῇ ἀμαθίᾳ συγγηράσας , καὶ μηδὲν δυνάμενος ἔξω τῶν σωματικῶν φαντάζεσθαι , λέγει τῷ Σωτῆρι , ἀκούσας περὶ ἀναγεννήσεως 0 ·
πῶς ταῦτα δύναται γενέσθαι ;
μὴ δύναται ἄνθρωπος γέρων ὢν , ἐκ δευτέρου εἰς τὴν κοιλίαν τῆς μητρὸς αὐτοῦ εἰσελθεῖν , καὶ γεννηθῆναι ;
πνευματικὰ ἀκούων , σωματικὴν αἴσθησιν ἐλάμβανε .
λέγει αὐτῷ ὁ Σωτήρ ·
πᾶν τὸ γεγεννημένον ἐκ τῆς σαρκὸς , σάρξ ἐστιν .
Οὐ περὶ σαρκὸς διαλέγομαι , ἢ σαρκικῆς ἀναγεννήσεως ·
τὸ δὲ γεγεννημένον ἐκ τοῦ Πνεύματος , Πνεῦμα ἐστιν ·
εἶτα ἐγκαλεῖ αὐτῷ ·
σὺ εἶ ὁ διδάσκαλος τοῦ Ἰσραὴλ , καὶ ταῦτα οὐ γινώσκεις ;
ὁρᾷς ὅσον ἐστὶν ἔγκλημα , διδασκάλου τάξιν ἐπέχοντα , μὴ ἐπιβάλλειν ἑαυτὸν καὶ ἐρευνᾷν τάς Γραφάς ·
καὶ εἰ διδάσκαλος ἦν τοῦ Ἰσραὴλ , πόθεν ᾔδει ὅτι μυστήριον ξένον κηρύττεις καὶ οὐράνιον δῶρον ;
Οὐδείς γὰρ μέχρι τοῦ νῦν ἐκήρυξε βάπτισμα τοιοῦτον ἀθανασίας .
ναὶ , φησίν ·
ἀλλ οἱ προφῆται ἐμήνυσαν .
Οὐκ ἀνέγνως τοὺς προφήτας ;
οὐκ εἶ σὺ ἱερεύς ;
οὐκ εἶ διδάσκαλος ;
οὐκ ἤκουσας περὶ ὕδατος καὶ Πνεύματος ἐν τῷ προφήτῃ ;
τί ξένον εἶπον ἐγὼ παρὰ τοὺς προφήτας , Ἐὰν μὴ τις γεννηθῇ ἐξ ὕδατος καὶ Πνεύματος ;
ταῦτα καὶ Ἰεζεκιὴλ ἐλάλησε ·
καὶ ἔσται ἐπ ἐσχάτων τῶν ἡμερῶν , λέγει Ἀδωναῒ Κύριος ·
καὶ προσλήψομαι ὑμᾶς καὶ ῥανῶ ἐφ ὑμᾶς ὕδωρ καθαρὸν , καὶ δώσω τὸ Πνεῦμὰ μου εἰς ὑμᾶς .
ὕδωρ καὶ Πνεῦμα 0 .
ἐὰν μὴ τις γεννηθῇ ἐξ ὕδατος καὶ Πνεύματος 0 .
ῥανῶ ἐφ  ὑμᾶς ὕδωρ καθαρὸν , καὶ δώσω ὑμῖν Πνεῦμα καινόν .
πάλιν τρανῶς ὁ μακάριος Ἰεζεκιὴλ διαγράφων τὴν μέλλουσαν παλιγγενεσίαν , λέγει ·
καὶ ἐγένετο ἐπ ἐμὲ χεὶρ Κυρίου .
καὶ ἐξήγαγέ με Κύριος ἐπὶ τὰ πρόθυρα τῆς πύλης , τῆς βλεπούσης κατὰ ἀνατολὰς .
καὶ ἰδοὺ ὕδωρ ἐξήρχετο ἐκ τοῦ αἰθρίου κατὰ ἀνατολάς .
πανταχοῦ τὸ , Κατὰ ἀνατολὰς , ἐπειδὴ ἐκεῖθεν ἡ πηγὴ τῆς σωτηρίας 0 .
ὥσπερ γὰρ ἐκεῖθεν ἡ δόξα αὐτοῦ ἤρχετο κατὰ τὴν ὁδὸν τὴν κατὰ ἀνατολὰς , οὕτω καὶ τὸ ὕδωρ ἐκεῖθεν ἤρχετο .
καὶ ἰδοὺ , φησὶν , ὕδωρ ἐξήρχετο ἀπὸ τοῦ αἰθρίου κατὰ τὴν πύλην τῆς ὀδοῦ τῆς βλεπούσης κατὰ ἀνατολάς .
καὶ ἐξῆλθεν ὕδωρ , καὶ ἰδοὺ ὅρασις ἀνθρώπου .
καὶ εἶχε μέτρον ἐν τῇ χειρὶ αὐτοῦ , καὶ ἰδοὺ ὡς ἔξοδος ἀνδρός 0 .
καὶ εἶδεν ὕδωρ , εἶδε δὲ καὶ ἄνθρωπον .
καὶ ἐξήγαγέ με Κύριος ἐπὶ τὴν πύλην τὴν βλέπουσαν κατὰ ἀνατολὰς , καὶ ἰδοὺ ὕδωρ ἐξήρχετο ὑποκάτωθεν τοῦ αἰθρίου .
Οὐδὲ τοῦτο ἀργὸν , τὸ , Ὑποκάτωθεν τοῦ αἰθρίου 0 .
Οὐδὲν κεκαλυμμένον , ὅλον γυμνὸν , καθαρὸν , διειδὲς , φωτὸς πεπληρωμένον 0 .
ὑποκάτωθεν τοῦ αἰθρίου ἐκ τοῦ κλίτους τοῦ δεξιοῦ τοῦ κατὰ ἀνατολὰς 0 ·
καὶ ἰδοὺ ὡς ἔξοδος ἀνδρός 0 .
Οὐκ ἂν ἦν ἄλλως , ἢ , Ὥς ἔξοδος ἀνδρός 0 .
συνήρχετο τῷ ὕδατι ἄνθρωπος , καὶ ἦν μυστήριον .
τὸ μὲν γὰρ ἑρμήνευσε τοῦ Σωτῆρος τὴν οἰκονομίαν , τὸ δὲ τοῦ Πνεύματος τὴν ἐνέργειαν 0 .
ὕδωρ καὶ ἀνὴρ , ἡ ἔνσαρκος οἰκονομία καὶ ἡ τοῦ Πνεύματος ἐνέργεια 0 .
καὶ μέτρον ἐν τῇ χειρὶ αὐτοῦ 0 .
ποῖον μέτρον 0 ;
δωρεᾶς .
ἑνὶ ἑκάστῳ ἡμῶν ἐδόθη ἡ χάρις κατὰ τὸ μέτρον τῆς δωρεᾶς τοῦ Χριστοῦ .
προσέχετε ἀκριβῶς , παρακαλῶ , ἵν εἰδῆτε τὴν ἐλπίδα τῆς ἀθανασίας ἄνωθεν προκατηγγελμένην .
ἰδοὺ ὕδωρ ἐξήρχετο , καὶ ὡς ἔξοδος ἀνδρὸς ἐνώπιον , καὶ ἦν ἐν τῇ χειρὶ αὐτοῦ μέτρον 0 .
τὶ ἐστι τὸ μέτρον ;
ἡ χάρις , καὶ τὸ μέτρον δωρεᾶς 0 .
καὶ διεμέτρησεν ἐν τῷ ὕδατι χιλίους .
τὶ ἐστι , Χιλίους ;
Οὐκ εἶπε , πήχεις , καλάμους , ἀλλὰ , Χιλίους 0 .
τὰ μὲν λέγει , τὰ δὲ κρύπτει .
καὶ διεμέτρησε χιλίους .
καὶ διῆλθε διὰ τοῦ ὕδατος ὕδωρ ἀφέσεως .
καὶ διεμέτρησεν ἐν τῷ μέτρῳ , ᾧ ἐμέτρησε , χιλίους .
ποῖον ὕδωρ ἀφέσεως διὰ τοῦ ὕδατος διῆλθεν ;
ἐπειδὴ καὶ αἰσθητὸν ὕδωρ ἐστὶν ἐν τῷ βαπτίσματι καὶ νοητὸν , διῆλθε διὰ τοῦ ὕδατος τοῦ αἰσθητοῦ τὸ ὕδωρ τῆς ἀφέσεως ·
τουτέστι , τὸ Πνεῦμα τὸ τὴν ἄφεσιν ἔχον τῶν ἁμαρτημάτων , διῆλθε διὰ τοῦ ὕδατος ;
τοῦ αἰσθητοῦ .
ὅπου γὰρ Πνεῦμα , ἐκεῖ καὶ ἄφεσις ἁμαρτημάτων 0 1 ·
ὥς φησιν ὁ Σωτὴρ ἐμφυσήσας ·
ἄν τινων ἀφῆτε τὰς ἁμαρτίας , ἀφίενται αὐτοῖς .
Εἶτα βουλόμενος δεῖξαι ὁ προφήτης , μᾶλλον δὲ Θεὸς τῷ προφήτῃ , πῶς τὸ μυστήριον τοῦ βαπτίσματος ἄρχεται μὲν ἀπὸ ὀλίγων , πληθῦνον δὲ καὶ καλύπτειν ἔμελλε τὸν κόσμον , ἄρχεται πρῶτον ἀπὸ Παλαιστίνης διὰ τῶν δώδεκα ἀποστόλων 0 1 ·
εἶτα ἐπλήρωσε τὴν Παλαιστίνην , ἐπλήρωσε τὴν Συρίαν , ἐξῆλθε καὶ εἰς ἀνατολὴν , κατέλαβε καὶ τὰ ἑσπέρια μέρη , ὑπέδυ τῆς δύσεως .
τοῦτο αὐτὸ βουλόμενος δεῖξαι ὁ Θεὸς , πῶς κατὰ μέρος ἡ γνῶσις τοῦ μυστηρίου προκόπτειν ἔμελλε , λέγει διὰ τοῦ προφήτου ·
Εἶχεν ἐν τῇ χειρὶ αὐτοῦ μέτρον , καὶ ἐμέτρησε χιλίους ·
καὶ διῆλθε διὰ τοῦ ὕδατος ὕδωρ ἀφέσεως ·
ἐμέτρησε δὲ καὶ ἄλλους χιλίους , καὶ ἀνέβη τὸ ὕδωρ ἕως ὀσφύος .
προέκοψε κατὰ μικρόν .
πρῶτον ὕδωρ 0 ·
εἶτα ὕδωρ βαθὺ μέχρι τῆς ὀσφύος ἀνερχόμενον 0 .
καὶ διεμέτρησεν ἄλλους χιλίους ·
καὶ οὐκ ἠδύνατο λοιπὸν διελθεῖν , ὅτι τὸ ὕδωρ ἐπλεόνασε .
καὶ ἐξήρχετο τὸ ὕδωρ , καὶ ποταμὸς μέγας .
εἶτα μέχρις ὀσφύος 0 ·
εἶτα ποταμός 0 .
καὶ διεμέτρησε τρίτον , χιλίους , χιλίους , χιλίους .
μέχρι τῶν χιλίων ὁ ἀριθμός 0 .
τελεία γὰρ καὶ ἡ τοῦ Πατρὸς προσηγορία , καὶ ἡ τοῦ Υἱοῦ προσηγορία , καὶ ἡ τοῦ ἁγίου Πνεύματος προσηγορία 0 .
καὶ διεμέτρησε χιλίους ·
καὶ ἐμέτρησεν ἄλλους χιλίους , καὶ ἀνέβη τὸ ὕδωρ ἕως ὀσφύος , καὶ ἐμέτρησε τρίτον χιλίους .
ὅτε τὸ πλήρωμα τῆς γνώσεως , τότε τὸ τρίτον ἐπετέθη 0 .
καὶ ἓν μὲν τὸ μέτρον , τρίτον δὲ ἐπιτιθέμενον , τουτέστι Πατρὸς , Υἱοῦ , καὶ ἁγίου Πνεύματος , μία θεότης , μία δύναμις , μία ἐξουσία , ἐν τρισὶν ὀνόμασι κηρυττομένη 0 1 .
καὶ ἦν , φησὶ , πλεονάζον τὸ ὕδωρ , ὡς χειμάῤῥους κατακλύζων .
τὶ ἐστιν , Ὡς χειμάῤῥους 0 ;
ἡ τοῦ Πνεύματος τοῦ ἁγίου ἐν ἐνέργεια 0 .
χειμάῤῥουν δὲ καλεῖ τὸ ἐπάλληλον τῶν δωρεῶν .
ὁ ποταμὸς μὲν γὰρ ὁ διὰ παντὸς ῥέων ἥσυχον φέρει τὸ ῥεῦμα ·
χειμάῤῥους δὲ ἀθρόον κορυφούμενος , ἐπάλληλα φέρει τὰ κύματα , καὶ κατασύρει πάντα .
βουλόμενος τοίνυν δεῖξαι ὁ φιλάνθρωπος Θεὸς τῆς χάριτος τὴν δωρεὰν , ὅτι ὕδωρ μὲν ἀφέσεως τοῖς πιστεύουσιν , ὕδωρ δὲ κατακλύζον τοῖς ἀπιστοῦσι , καὶ κατασῦρον δαιμόνων πλάνην , δαιμόνων τυραννίδα , διαβόλου κακίαν , φησίν 0 1 ·
ἐξῆλθεν ὡς χειμάῤῥους κατακλύζων .
τίς ὁ χειμάῤῥους 0 ;
ἄκουε τοῦ Θεοῦ λέγοντος διὰ Ἡσαΐου ·
ἰδοὺ ἐγὼ ἐκκλίνω ἐπ αὐτοὺς , ὡς ποταμὸς , καὶ ὡς χειμάῤῥους κατακλύζων 0 .
ποταμὸς , τοῖς πιστοῖς 0 ·
χειμάῤῥους , τοῖς ἀντιλέγουσι 0 .
καὶ διῆλθεν ὡς χειμάῤῥους τοῖς ἀντιλέγουσι , καὶ ὡς χειμάῤῥους κατακλύζων ἐγένετο τὰ ὕδατα ἐκεῖνα 0 .
βλέπε πῶς ἑρμηνεύει τὴν δωρεάν .
ποίαν ἔχει ἐνέργειαν τὸ ὕδωρ ἐκεῖνο ;
ὥς φησιν ὁ προφήτης ·
καὶ ἐξῆλθεν ὕδατα , καὶ ἐγένετο ἔνθεν τοῦ ποταμοῦ καὶ ἔνθεν τοῦ ποταμοῦ φυτὰ μεγάλα σφόδρα , καὶ τὰ ὕδατα ὑγιάζοντα 0 .
τὶ ἐστι , Καὶ τὰ ὕδατα ὑγιάζοντα ;
ἐπειδὴ ὑγίειαν φέρει .
ἰδὲ ὑγιὴς γέγονας ·
μηκέτι ἁμάρτανε , ἵνα μὴ χεῖρόν τί σοι γένηται .
καὶ ἰδοὺ δένδρα ἔνθεν τοῦ ποταμοῦ καὶ ἔνθεν τοῦ ποταμοῦ 0 .
καὶ πᾶσαν ψυχὴν , ἐφ ἢν ἂν ἔλθοι τὰ ὕδατα , ὑγιάσει .
καὶ ἰχθὺς πολὺς ἦν ἐν τῷ ποταμῷ .
ποῖος ἰχθύς 0 ;
ὁ λαὸς ὁ πολύς 0 .
δεῦτε ὀπίσω μου , καὶ ποιήσω ὑμᾶς ἁλιεῖς ἀνθρώπων .
καὶ ἰδοὺ ἰχθὺς πολὺς ἐν τῷ ποταμῷ ὡς ἰχθύες τῆς θαλάσσης 0 ·
ἀντὶ τοῦ , τοσούτους συνάγει ἡ Χριστοῦ παρουσία , ὅσους ἔχει ἡ οἰκουμένη , κατὰ τοὺς ἰχθύας τοὺς ἐν τῇ θαλάσσῃ τῇ μεγάλῃ .
Οὓς εἶχεν ὁ κόσμος , ἔλαβεν ἡ ἐκκλησία .
καὶ πᾶν δένδρον  πάλιν ἐπαναλαμβάνω τὸν λόγον  ἔνθεν τοῦ ποταμοῦ καὶ ἔνθεν τοῦ ποταμοῦ ἀναβήσεται καὶ ζωοποιήσει τὰ ὕδατα , καὶ ὑγιάσει ·
καὶ ὁ καρπὸς τῶν φυτῶν οὐ μὴ ἐκλείπῃ .
χριστοῦ κηρυττομένου , λύχνος εἰσάγεται .
πεφύκασι γὰρ καὶ αἱ προφητεῖαι ἅπτειν λύχνον Χριστῷ , ὡς λέγει ὁ Δαυΐδ ·
ἡτοίμασα λύχνον τῷ Χριστῷ μου .
λαμπὰς κατέλαβεν αἰσθητή .
νόει τὴν λαμπάδα , τὸ δὲ προκείμενον 0 ·
καὶ ἦν ἐπὶ τοῦ ποταμοῦ δένδρα πολλὰ , καὶ ὁ καρπὸς τῶν δένδρων ἐκείνων οὐ μὴ ἐκλείπῃ ἀπὸ τῆς καινότητος αὐτῶν .
Οὐ γὰρ παλαιῶν ἦν φυτῶν , ἀλλὰ νέων .
καινὰ λέγει φυτὰ , καινοὺς καρπούς .
ἀποδύσασθε τὸν παλαιὸν ἄνθρωπον , καὶ ἐνδύσασθε τὸν νέον τὸν ἀνακαινούμενον .
ὁρᾷς τὴν χάριν προμεμηνυμένην ;
ὁρᾷς εἰκότως τὸν Κύριον ἐγκαλοῦντα Νικοδήμῳ ·
ἀλλὰ μαρτυρεῖ τούτοις Ζαχαρίας ·
οὐχ ὁ Ἰωάννου πατὴρ , Ἰωάννου τοῦ τὴν ἔρημον τότε οἰκήσαντος , καὶ τὴν Παλαιστίνην κοσμήσαντος , καὶ τὴν ἡμετέραν πόλιν στεφανώσαντος 0 .
πρέπει τῷ Ἰωάννῃ καὶ μετὰ θάνατον βοᾷν , καὶ ἐκ τάφου ὑμνεῖν .
Εἰ γὰρ ἀπὸ γαστρὸς σκιρτήσας τὸν Δεσπότην ἐκήρυξεν , ἀπὸ τοῦ τάφου σκιρτήσει τοῖς ἁγίοις ὀστέοις , καὶ ἐρεῖ ·
πάντα τὰ ὀστᾶ μου 0 ·
ἐροῦσι , Τίς ὅμοιός σοι , Κύριε 0 ;
λέγει τοίνυν ὁ μακάριος Ζαχαρίας ·
καὶ ἔσται ἐπ ἐσχάτου τῶν ἡμερῶν πᾶς τόπος διανοιγόμενος τῷ οἴκῳ Δαυΐδ .
Οἶκον Δαυῒδ καλεῖ τὴν συγγένειαν Δαυΐδ ·
ἐπειδὴ ὁ Ἰωσὴφ ὁ μνηστὴρ Μαρίας ἐξ οἴκου ἦν Δαυΐδ 0 .
μνηστευθείσης ἀνδρὶ , ᾧ ὄνομα Ἰωσὴφ , ἐξ οἴκου καὶ πατριᾶς Δαυΐδ 0 .
ἐπὶ τῇ τοῦ Σωτῆρος ἐπιφανείᾳ πᾶς τόπος ἠνοίγη , ἀνατολὴ , δύσις , μεσημβρία , ἄρκτος .
καὶ ἔσται ἐν ταῖς ἐσχάταις ἡμέραις πᾶς τόπος διανοιγόμενος τῷ oἴκῳ Δαυῒδ , καὶ ἐξελεύσεται ὕδωρ ζῶν ἐξ Ἱερουσαλήμ .
ποῖον ὕδωρ ζῶν 0 ;
καὶ ἐξελεύσεται ὕδωρ ζῶν ἐξ Ἱερουσαλήμ .
πόθεν ἐξέρχεται ;
ἐξελεύσεται λόγος ἐξ Ἱερουσαλὴμ , ὅθεν ὁ Χριστὸς , ἐκ Σιών 0 .
τὸ ὕδωρ τὸ ζῶν ἐξ Ἱερουσαλήμ 0 .
διὰ τί δὲ ἐξ Ἱερουσαλήμ 0 ;
ἐκεῖθεν γὰρ ἤρξατο ἡ ἐπιφάνεια τοῦ Πνεύματος ·
οἱ γὰρ ἀπόστολοι ἐν Ἱεροσολύμοις ἐδέξαντο τὸ Πνεῦμα τὸ ἅγιον , κ ἀκεῖθεν διὰ τῶν ἀποστόλων προῆλθεν εἰς τὰ πέρατα .
ἐξελεύσεται οὖν ὕδωρ ζῶν ἐξ Ἱερουσαλήμ .
τὸ ἥμισυ αὐτοῦ εἰς τὴν θάλασσαν τὴν πρώτην , καὶ τὸ ἥμισυ αὐτοῦ εἰς τὴν θάλασσαν τὴν ἐσχάτην 0 1 .
τί ἦν , Εἰς τὴν θάλασσαν τὴν πρώτην , καὶ , Εἰς τὴν θάλασσαν τὴν ἐσχάτην 0 ;
μυθάρια ἐξηγεῖται ἡ Γραφή ;
ἀλήθειαν κηρύττει , μυστήριον ἑρμηνεύει , δυνάμεις ἀποκαλύπτει .
ἐξελεύσεται ὕδωρ ζῶν .
βλέπε τὸ θαυμαστόν .
Οὐ λέγει , ποταμὸς , ἀλλὰ πρῶτον , Ὕδωρ 0 .
ἀεὶ γὰρ ἡ χάρις ἀπὸ μικρῶν ἀρχομένη εἰς μεγάλα πληθύνει .
ἐξελεύσεται ὕδωρ ζῶν ἐξ Ἱερουσαλήμ .
θάλασσαν καλεῖ τὴν πρώτην τὰ οἰκισθέντα πρῶτα μέρη τῆς οἰκουμένης ἀπὸ τῆς ἀνατολῆς .
ἀδὰμ γὰρ ἐκεῖ τὸ γένος ἤνθησε πρῶτον ·
εἶτα μετὰ ταῦτα ἐξῆλθεν εἰς δύσιν , καὶ ἐπλήρωσε τὴν οἰκουμένην .
θάλασσαν οὖν καλεῖ πρώτην τὰ πρῶτα οἰκισθέντα κλίματα τῆς γῆς ·
θάλασσαν ἐσχάτην , τὰ ἔσχατα τῆς δύσεως 0 ·
καὶ ἀνατολὴν πληροῦσαν , καὶ δύσιν τιμῶσαν 0 .
ἐννόησον τοίνυν τὸ μυστήριον , ὃ γελῶσιν αἱρετικῶν παῖδες , τὸ Πνεῦμα τὸ ἅγιον ὑβρίζοντες , καὶ δεσποτικῇ δυνάμει οἰκετικὴν τάξιν ἐπεισάγοντες .
φύγωμεν κακίαν , φύγωμεν αἱρετικὴν βλασφημίαν , φύγωμεν καὶ φαύλων ἔργων ἀναστροφήν .
τεκμήριον πίστεως ἀγαθοποιία , τεκμήριον πίστεως φιλανθρωπία 0 1 .
ἐλέει πένητας .
ὤνησον , καὶ λάμβανε ·
οὐ γὰρ δύνασαι ὃ μὴ σπείρεις θερίζειν .
πῶς λέγεις Θεῷ , Συγχώρησόν μοι ;
ὃ μὴ δίδως , πῶς αἰτεῖς ;
ὃ μὴ ποιεῖς , πῶς λαμβάνεις ;
μνημόνευσον οὖν τῶν ῥημάτων σου τῶν ἐν τῇ πενίᾳ .
ὅτε πένης ἦσθα , αἰτούμενος παρὰ πενήτων ἔλεγες , Ἤθελον ἔχειν καὶ μεταδίδωμι ·
ἤθελον διδόναι , οἶδεν ὁ Θεὸς τὴν προαίρεσιν .
ὁ Θεὸς πολλάκις γυμνάζων τὴν τοιαύτην διάνοιαν , καὶ δι αὐτῶν τῶν πραγμάτων ἐλέγχων , ἄγει αὐτὸν εἰς πλοῦτον , καὶ οὐκέτι αὐτὸς ἑαυτὸν κρίνει , ἀλλὰ τὰ πρῶτα ῥήματα ἐπιλανθάνεται .
ἕκαστος γὰρ ὄντως κρίνεται ἐξ ὧν λαλεῖ .
ἕως μή ἔσμεν δικασταὶ , λέγομεν ·
ἐγὼ εἰ ἤμην δικαστὴς , τόδε ἂν ἐποίουν ·
ἐγὼ εἰ ἤμην δικαστὴς , οὕτως ἂν ᾠκονόμουν ·
ἐγὼ δὲ εἰ ἤμην δικαστὴς , τὸ καὶ τὸ ἐθέσπιζον .
προῆλθες εἰς δικαστήριον ·
δεῖξον τὴν ἐπαγγελίαν .
ὡς ἦσθα πένης , ἐπηγγείλω τὴν ἐλεημοσύνην , ἐπηγγείλω τὴν δικαιοκρισίαν .
δεῖξον ἄρτι καὶ τὰ ἔργα .
ἀλλ ἐοίκασιν οἱ ἄνθρωποι ἐν τῇ ταπεινώσει ταῖς ἀκρίσιν .
ἡ γὰρ ἀκρὶς χειμῶνος ὥρᾳ ἐφέστηκε φραγμῷ , μη δὲ ἀναγεῦσαι δυναμένη ·
τῷ γὰρ κρύει δέδεται , καὶ ἔστι ταπεινὴ , καὶ εὐμεταχείριστος καὶ εὐάλωτος ὀλίγον δὲ θαλφθεῖσα ἡλίῳ ἀνίπταται , ἡ ἐπὶ τόπῳ μὴ δυναμένη πρότερον ἐπαίρεσθαι εἰς τὸν ἀέρα πέταται .
Οὕτω καὶ ὁ ἄνθρωπος , ταπεινὸς ἐν ταῖς θλίψεσιν , εὐλαβὴς ἐπιεικὴς , χρηστότητα ἐνδεικνύμενος 0 .
ἀνέκυψεν ἡ λαμπρότης , ἐγυμνώθη ἡ γνώμη .
διὰ τοῦτό φησιν ἡ Γραφὴ πρὸς τοὺς Ἰουδαίους τοὺς ἐν μὲν ταῖς δυσπραγίαις εὐλαβεῖς , ἐν δὲ ταῖς εὐπραγίαις ἀνευλαβεῖς ·
βροῦχος ἐξήλατο , ὡς ἀττέλεβος 0 ·
ὁ ἐπίμικτός σου , ὡς ἀκρίς 0 .
ἀνέτειλεν ὁ ἥλιος , καὶ ἐξεπετάσθη καὶ ἐπελάθετο τοῦ τόπου αὐτῆς .
τὸν λαὸν λέγει τὸν μιγάδα .
ἐξήλατο ὡς βροῦχος , καὶ ὡς ἀκρὶς ἐπιβεβηκυῖα φραγμῷ ἐν ἡμέρᾳ παγετοῦ 0 .
ἀνέτειλεν ὁ ἥλιος , καὶ ἐξεπετάσθη , καὶ οὐκ ἐπέγνω τὸν τόπον αὐτῆς ·
ἀντὶ τοῦ , ἐπελάθετο τῆς ταπεινώσεως αὐτῆς 0 .
Οὕτω καὶ ἡμεῖς ἐν πτωχείᾳ ἐσμὲν ταπεινοί ·
ἐπλουτήσαμεν , ἐπελαθόμεθα .
ἐν θανάτῳ φιλοσοφοῦμεν , καὶ ὅταν προκομίζηται νεκρὸς , ἕκαστος φιλοσοφεῖ τὰ ἀνθρώπινα , λέγων ·
παρέρχεται τὰ πάντα , οὐδέν ἐσμεν .
ἕως ὁρᾷ τὴν πρῶσιν , φιλοσοφεῖ ·
ἐξῆλθεν ἡ ὄψις ἡ φοβοῦσα , εὐθέως ἐπελάθετο τῆς προαιρέσεως .
διὰ τοῦτο λέγει ἡ Γραφή ·
ἐν πᾶσι τοῖς λόγοις σου μιμνήσκου τὰ ἔσχατά σου , καὶ εἰς τὸν αἰῶνα οὐχ ἁμαρτήσεις .
ἐπὶ πάντων μέμνησο τὰ ἔσχατά σου , καὶ ἕξεις τὴν γνώμην ἀσάλευτον .
Εἴη δὲ ἡμᾶς , ἀδελφοὶ , ἐν πᾶσι πιστοὺς διαμένειν Θεῷ , ᾧ πρέπει πᾶσα δόξα , τιμὴ καὶ κράτος , εἰς τοὺς αἰῶνας τῶν αἰώνων .
ἀναγκαῖον δέ , ἀδελφοί , μαθεῖν τίνος ἕνεκεν τὸ παλαιὸν ὁ θεὸς περιέγραψε τὸν λαὸν ἐν τόπῳ καὶ κλίματι , διὰ τί δὲ οὐκ ἐπέτρεπε τῷ λαῷ ἐκείνῳ ἀνὰ πᾶσαν τὴν γῆν ᾄδειν τὰ θεῖα 0 .
ἐκεῖνο γὰρ δεῖ πρῶτον εἰδέναι καλῶς , ὅτι θεὸς οὐ τρέπεται , οὐ μεταβάλλεται , οὐ δ ἀφ  ἑτέρας εἰς ἑτέραν μετατίθεται γνώμην ·
οὐ ποτὲ μὲν τοῦτο δοκιμάζει , ποτὲ δὲ ἕτερον 0 ·
ἀλλ αὐτὸς μὲν ὢν ἄτρεπτος καὶ ἀναλλοίωτος , ἁρμόζεται πρὸς τὴν ἀσθένειαν τὴν ἀνθρωπίνην .
λαλεῖ θεός , ἀδελφοί , καὶ νομοθετεῖ πολλάκις , οὐχ αὐτὸς δύναται , ἀλλ ὡς ἡμεῖς ἀκούειν δυνάμεθα .
ἐδύνατο καὶ διὰ τοῦ παλαιοῦ ᾄσματος ἐξάψαι τὴν λαμπάδα τοῖς ἔθνεσιν , ἀλλ οὐκ ἦσαν οἱ μεταχειριζόμενοι τὴν λαμπάδα εὔτονοι πρὸς τὸ τῆς εὐσεβείας κήρυγμα .
Εἰ γὰρ αὐτοὶ λαβόντες μὴ κατέσχον τὸν τῆς εὐσεβείας λόγον , πῶς εἰς ἄλλους διαδοῦναι τὸν τῆς εὐσεβείας νόμον ἠδύναντο ;
ἀλλ ἐπειδὴ ὁ λαὸς σαθρὸς καὶ ἄπιστος ἦν , καὶ ταχέως τοῖς ἐθνικοῖς ὑπαγόμενος μιάσμασιν , ἑνὶ περιορίζεται τόπῳ , ἵνα δυνηθῇ τὸ καθ ἑαυτὸν ἀσκεῖσθαι τὸν τῆς εὐσεβείας νόμον .
τοῦτο ποιεῖ καὶ ἀνὴρ πολλάκις τῶν καθ ἡμᾶς ἕκαστος .
ἐπειδὰν ἔχῃ ὕποπτον γυναῖκα , περιορίζει αὐτὴν τόπῳ , καὶ θαλάμοις ἐναποκλείει καὶ εὐνούχους περιίστησι , καὶ πᾶσαν φυλακὴν περιτίθησι , καὶ πάντα ποιεῖ καὶ πραγματεύεται τὰ φυλάττοντα τὴν σωφροσύνην , ἐπειδὴ οὐκ ἔχει τὴν ἀληθῆ φιλανθρωπίαν , καὶ φυλακὴν τὴν ἀπὸ τῆς σώφρονος διανοίας , τὴν σώφρονι συμπολιτευομένην .
ὁ δὲ σώφρονα καὶ κοσμίαν ἔχων γυναῖκα , οὐδεμιᾶς αὐτὴν προόδου κωλύει .
ἔχει γὰρ ἀσφαλὲς ἐνέχυρον τὴν διάθεσιν .
πρόεισιν ἐπ ἀγορᾶς καὶ ἔσβεσται ὁ ζῆλος .
συντυγχάνει πολλοῖς ἀνδράσι καὶ οὐδαμοῦ ζηλοτυπίας νόσος 0 .
ἡ γὰρ σώφρων ἔχει μεθ ἑαυτῆς φύλακα καὶ παιδαγωγὸν τὸν τρόπον .
ὃ τοίνυν ἐφ ἡμῶν γίνεται τῶν ἀνθρώπων , τοῦτο ὁ θεὸς ποιεῖ .
καλὸν ἡμῖν ὡς ἀληθῶς καὶ θαυμάσιον ὕμνον διὰ τῆς πνευματικῆς ἀνεκρούσατο λύρας ὁ ὑμνογράφος Δαυίδ , διὰ μὲν τῆς προφητικῆς γλώττης τὸν εὐαγγελικὸν ὑφαίνων λόγον διὰ δὲ τῶν ἀρχαίων λόγων τὰ καινὰ πράγματα σημαίνων .
τὶ γὰρ ἐβόησεν ;
ὡς ἀρτίως ἀκηκόαμεν ·
ᾄσατε τῷ κυρίῳ ᾆσμα καινόν ·
ᾄσατε τῷ κυρίῳ πᾶσα ἡ γῆ .
σκόπησον , ἀγαπητέ , εὐσεβῶς , καὶ νόησον , ὅπως τὰ προφητικὰ τοῖς εὐαγγελικοῖς συν άπτων ῥήμασιν , μίαν ἐργάζεται τῶν δογμάτων τὴν συμφωνίαν .
ἴσμεν , ἀδελφοί , ὅτι τὸ καινὸν ᾆσμα πρὸς τὸ παλαιὸν ἀντιδιαστέλλεται .
ἀναγκαῖον δὲ ζητῆσαι τί μὲν ᾆσμα τὸ παλαιόν , τὶ δὲ τὸ καινὸν ὑποτίθεται 0 1 ·
Οὕτω γὰρ ἐκ τῆς τῶν πραγμάτων διαφορᾶς δυνησόμεθα καταλαβεῖν τῆς ἀληθείας τὴν ἔννοιαν .
τὸ τοίνυν πρῶτον καὶ πάντων ἀρχαιότατον ᾆσμα ἐπὶ τῆς ἐρυθρᾶς θαλάσσης ᾔδετο , ὅτε Μωϋσῆς ἐκεῖνος ὁ θαυμάσιος θείᾳ δυνάμει τὴν θάλασσαν ἐπέτρωσε , καὶ γῆν ἐποίησε τὸ πέλαγος , καὶ ᾆσμα ἀνακρουσάμενος ἔλεγεν ·
ᾄσωμεν τῷ κυρίῳ ·
ἐνδόξως γὰρ δεδόξασται .
ἵππον καὶ ἀναβάτην ἔρριψεν εἰς θάλασσαν . .
ἐλέγετο καὶ ἄλλο παλαιὸν ᾆσμα ὑπὸ τῆς μακαρίας Δεβόρρας , ὁπηνίκα στρωθέντων ἐν τῷ πολέμῳ τῶν ἐναντίων , οἷόν τι μέγιστον ἤγειρε τρόπαιον , τὸν ἐπινίκιον ὕμνον .
Εὑρήσεις καὶ ἄλλο παλαιὸν ᾆσμα ἐν τῇ ἐρήμῳ γενόμενον , ὅτε τὸ φρέαρ εὗρον οἱ υἱοὶ Ἰσραὴλ καὶ τῆς ξένης ἀπήλαυον χάριτος .
καὶ πολύν ἐστιν εὑρεῖν λόγον τοῦ παλαιοῦ ᾄσματος τοῖς γνησίως καὶ εἰλικρινῶς ταῖς ἁγίαις γραφαῖς ἐντυγχάνουσιν .
ἀναγκαῖον δὲ λοιπὸν ζητῆσαι τὸ νέον τοῦτο καὶ καινὸν ᾆσμα ποίαν ἔχει δύναμιν , καὶ ποίαν ὑποτίθεται θεωρίαν 0 .
καί μοι πρόσεχε ἀκριβῶς .
τὸ παλαιὸν ᾆσμα ἑνὶ περιώριστο λαῷ , καὶ εἰς ἓν περιεγέγραπτο κλίμα , τὸ τῆς Παλαιστίνης , καὶ οὐκ ἐπετέτραπτο τῷ λαῷ ἐκτὸς τοῦ κλίματος ἐκείνου τὸ παλαιὸν ᾆσμα προφέρειν , ἀλλ ἐπειδὴ λαὸς εἷς ἦν καὶ ἔθνος ἕν , ἑνὶ τόπῳ καὶ κλίματι καὶ τὸ ᾆσμα καὶ ἡ λατρεία τὸ παλαιὸν περιώριστο .
μαρτυρεῖ δὲ τῷ λόγῳ καὶ ὁ μακάριος Δαυὶδ , ὧδέ πη λέγων ἐκ προσώπου τῶν εἰς τὴν Βαβυλῶνα παραληφθέντων Ἰουδαίων ·
πῶς ᾄσομεν τὴν ᾠδὴν κυρίου ἐπὶ γῆς ἀλλοτρίας ;
ὁρᾷς ὡς οὐκ ἐπετέτραπτο τῷ παλαιῷ ᾄσματι διὰ πάσης χωρεῖν τῆς ὑπ οὐρανόν , ἀλλὰ τῷ ἔθνει καὶ ὁ ὕμνος συνεγράφετο ;
ἀλλὰ πάλιν ἐπαναλάβωμεν τὰ λαληθέντα παρὰ τῶν ἐν Βαβυλῶνι .
τότε ἠρώτησαν ἡμᾶς οἱ αἰχμαλωτεύσαντες ἡμᾶς λόγους ᾠδῶν καὶ οἱ ἀπαγαγόντες ἡμᾶς ὕμνον ·
ᾄσατε ἡμῖν ἐκ τῶν ᾠδῶν Σιών .
Εἶτα τῷ νόμῳ περιγεγραμμένοι καὶ κωλυόμενοι ἐπὶ τῆς ἀλλοδαπῆς τὰ θεῖα ᾄδειν , ἀποκρίνονται ·
τὸ μὲν οὖν παλαιὸν ᾆσμα οὕτω διαρρήδην περιεγέγραπτο , ὡς ἔφθην εἰπών , τῷ τε λαῷ καὶ τῷ κλίματι .
τὸ δὲ νέον ᾆσμα διὰ πάσης χωρεῖ τῆς ὑπ οὐρανόν , καὶ ὑπὸ πάσης ᾄδεται τῆς οἰκουμένης ·
διὰ τοῦτο καὶ ὁ προφήτης εἰπὼν ἄισατε τῷ κυρίῳ ᾆσμα καινόν εὐθέως ἐπήγαγεν ·
ὅρα πῶς ἁπλοῖ τὸ δῶρον , ὅρα πῶς πλατύνει τὴν θεολογίαν , ὅρα πῶς δείκνυσιν ἀντιδιαστελλόμενον τὸ ᾆσμα τὸ καινὸν πρὸς τὸ παλαιὸν ἐκεῖνο καὶ περιγεγραμμένον .
καὶ ἵνα μή τις στοχασμοῖς ἀνθρωπίνοις ἀμβλύνῃ τὴν θεωρίαν , οὐκ ἐσιώπησεν οὔ τε τῆς ἀγγελικῆς χάριτος τὴν ἐνέργειαν , ἀλλ εἰπὼν ᾌσατε τῷ κυρίῳ πᾶσα ἡ γῆ πάλιν ἐπήγαγεν ·
Εὐαγγελίζεσθε ἡμέραν ἐξ ἡμέρας τὸ σωτήριον αὐτοῦ .
ὁποῖον σωτήριον 0 1 ;
ἦ δῆλον ὅτι τὴν πολυΰμνητον τοῦ σωτῆρος οἰκονομίαν λέγει , ὅτι θεὸς ἐν ἀνθρώποις ἐγένετο διὰ φιλανθρωπίαν ὅτι τοῖς κάμνουσιν ἰατρὸς ἐπεδήμησεν , ὅτι τοῖς ἐσκοτισμένοις τὸ φῶς ἐπέλαμψεν , ὅτι τοῖς πεπλανημένοις ἡ ὁδὸς ἐπέφανεν , ἡ ὀδὸς ἐκείνη ἡ σήμερον βοήσασα διὰ τῶν εὐαγγελίων 0 1 ·
ἐγώ εἰμι ἡ ὁδὸς καὶ ἡ ἀλήθεια καὶ ἡ ζωή .
καὶ μή τις ἀνάρμοστον εἶναι νομίσῃ τὴν εἰκόνα τὴν προκειμένην ·
ὁ γὰρ θεὸς οὕτω προσφέρεται τῷ λαῷ ὡς ἀνὴρ γυναικί , οὐ κατὰ τὴν τῶν σωμάτων ἕνωσιν , ἀλλὰ κατὰ τὴν διάθεσιν καὶ τὴν εὔνοιαν .
ὁ αὐτὸς γοῦν καὶ τῇ παλαιᾷ διαλεγόμενος συναγωγῇ διὰ τοῦ προφήτου σαφῶς ἔλεγεν ·
ἐμνηστευσάμην σε ἐν κρίματι καὶ ἐν ἐλέῳ καὶ ἐν δικαιοσύνῃ καὶ ἐν ἐπιγνώσει .
τοῦ θεοῦ ἡρμήνευσε τὴν συνάφειαν .
καὶ τίς ἡ συνάφεια θεοῦ 0 ;
ἡ ἐπίγνωσις .
ἐπὶ μὲν γὰρ τῆς ἀνθρωπίνης συναφείας σώματα σώμασι συνάπτεται ·
ἐπὶ δὲ τῆς κατὰ θεὸν συναφείας ψυχὴ τῷ θεῷ κολλᾶται .
καὶ ὥσπερ ἐκεῖ εἴρηται 0 ·
καὶ προσκολληθήσεται πρὸς τὴν γυναῖκα αὐτοῦ , καὶ ἔσονται οἱ δύο εἰς σάρκα μίαν , οὕτως ἡ ψυχὴ ἑνουμένη τῷ θεῷ λόγῳ βοᾷ ·
ἐκολλήθη ἡ ψυχή μου ὀπίσω σου ·
ἐμοῦ δὲ ἀντελάβετο ἡ δεξιά σου .
Εἶχεν οὖν ἡ παλαιὰ συναγωγὴ ἄνδρα τὸν νόμον , ὡς μαρτυρεῖ Ἡσαΐας σήμερον διὰ τοῦ ἀποστόλου φθεγξάμενος ·
καθὼς γέγραπται ὅτι πολλὰ τὰ τέκνα τῆς ἐρήμου μᾶλλον ἢ τῆς ἐχούσης τὸν ἄνδρα 0 1 .
ἐπεὶ οὖν εἶχεν ἐκείνη ἄνδρα τὸν νόμον  Ἐπαναλήψομαι γὰρ τὸν λόγον , ὕποπτος δὲ ἦν , ὡς πανταχοῦ προδιδοῦσα τὴν εἰς θεὸν εὔνοιαν τῇ πρὸς τὰ εἴδωλα συνειδήσει .
ἐλέγχει γὰρ αὐτὴν ὁ θεὸς λέγων ·
καὶ ἐμοίχευες τὸν λίθον καὶ τὸ ξύλον , κ ἀμοῦ ἐπελάθου , λέγει κύριος .